Provincia de Bresa 30/06/2012 Ła Provincia de Bresa ła xe na provincia de ła Łonbardia de oltre 1,1 milioni de abitanti. Ła confina a nord e a nord-ovest co ła Provincia de Sondrio, a ovest co ła Provincia de Bergamo, a sud-ovest co ła Provincia de Cremona, a sud co la Provincia de Mantova, a est col Vèneto e col Trentino-Alto Adige . Ła Provincia de Bresia, ła pì estexa de ła rejon, ła vanta tre łaghi pì tanti łagheti de montagna, tre vałi pì altre vałi minori, ła pianura e łe cołine. El teritorio provinciałe el conprende: quaxi tuta ła Val Camonega, percorsa dal fiume Oglio a monte del łago d'Ixeo , e ła sponda orientałe del łago; ła Val Tronpia, bacino montano del fiume Mella; ła Val Sabia, percorsa dal fiume Chiese e comprendente el łago d'Idro , trane la porsion pì sora ; gran parte de ła sponda osidentałe e de queła meridionałe del łago de Garda ; ła fasa pedemontana tra i łaghi de Garda e d'Ixeo e łe aree cołinari de ła Franzacurta e de parte dei cołi moreneghi del Garda; on'area de pianura in gran parte conpresa tra l'Oglio e el Chiese.